26/10/2010 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Remisión de resolución de autorización administrativa e aprobación do proxecto de execución da modificación substancial

Primeiro.0 13 de agosto de 1996 a Dirección Xeral de Industria autorizou administrativamente a planta de coxeración de enerxía eléctrica titularidade da empresa Industrias del Tablero, S. A., no concello de San Sadurniño (A Coruña), e incluína no réxime especial creado polo Real decreto 2366/1994, de 9 de decembro, sobre produción de enerxía eléctrica por instalacións hidráulicas, de coxeración e outras fornecidas por recursos ou fontes de enerxía renovables, dentro do gruo d) do artigo 2 do devandito Real decreto. Segundo.0 9 de setembro de 1997 a Dirección Xeral de Industria aprobou o proxecto de execución da planta de coxeración de enerxía eléctrica autorizada á empresa Industrias del Tablero, S. A., situada nas instalacións que a devandita empresa posúe no termo municipal de San Sadurniño (A Coruña), coas seguintes características básicas: • “ Catro motores de combustión interna, alimentados por fuelóleo, de 6.200 kW de potencia c/u, que accionan catro xeradores eléctricos trifásicos, de 6.200 KVA de potencia nominal c/u, tensión de xeración 6 KV e cos ϕ= 0,9. • Un centro de transformación, montado en interior, cun transformador de potencia de 28 MVA, r/t 132/6, un transformador de alimentación a fábrica de 10 MVA, r/t 6/6 KV e un transformador de servicios auxiliares de 1,2 MVA, r/t 6/0,4 KV. • Aparellos de protección, mando, sinalización e medida e interconexión coa rede de distribución de enerxía eléctrica”. Terceiro.0 21 de abril de 1998 a Dirección Xeral de Industria inscribiu no Rexistro de Instalacións de Produción de Enerxía Eléctrica en Réxime Especial da Comunidade Autónoma de Galicia, a instalación de coxeración de referencia, outorgándolle o número RE-98-11. Cuarto. Con data 22 de xullo de 2010, Industrial del Tablero, S. A. solicitou a autorización administrativa e aprobación do proxecto de execución da modificación subtancial da planta de coxeracion da súa titularidade situada no concello de San Sadurniño (A Coruña). Quinto.0 13 de setembro de 2010 o Departamento Territorial da Consellería de Economía e Industria da Coruña informou favorablemente a aprobación do proxecto de execución da modificación subtancial da devandita planta de coxeración. Primeiro. O artigo 28 do Decreto 324/2009, do 11 de xuño, polo que se establece a estrutura orgánica da Consellería de Economía e Industria, atribúe á Dirección Xeral de Industria, Enerxía e Minas a dirección, coordinación, planificación, execución, seguimento e control das competencias e funcións da consellería en materia de enerxía. Segundo.0 artigo 28 da Lei 54/1997, establece que a construción, explotación, modificación substancial, a transmisión e o peche de instalacións de produción de enerxía eléctrica en réxime especial estará sometida ao réxime de autorización administrativa previa, que terá carácter regrado, correspondéndolle o seu outorgamento á Administración Autonómica. Terceiro. Na tramitación tívose en conta o artigo 4.3 do Real decreto 661/2007, do 25 de maio, polo que se regula a actividade de produción de enerxía en réxime especial, a Orde da Consellería de Economía e Industria de 14 de decembro de 2009 pola que se regulan os criterios para aplicar o concepto de modificación substancial valorada con criterio de reposición que recolle o artigo 4.3° do Real decreto 661/2007, de 25 de maio, e as normas contidas no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorizacións de instalacións de enerxía eléctrica, no Real Decreto 661/2007, do 25 de maio, na Lei 30/1992, do 26 de novembro, de réxime xurídico das administracións públicas e do procedemento administrativo común e demais normas vixentes de aplicación. De acordo co exposto Primeiro. Autorizar administrativamente a modificación substancial da planta de coxeración titularidade de Industrias del Tablero, S. A. situada na Fraga, no concello de San Sadurniño (A Coruña), coas seguintes características básicas: • Rectificado e cambio de bielas, árbore de levas, circuíto de auga, cilindros, pistóns, etc, en cada un dos catro grupos, de grupo DEUTZ BV16M640 • Adecuación e reparacións de obra civil nas instalacións. • Cambio de caldeira de recuperación AITESA. • Reparación de torres de refrixeración. • Instalación de batería para secado de fibra. • Instalación de bombas centrifugadoras, AZCUE VM-80/20A, e AZCUE VM-100/20A. • Renovación de sistemas de control. Segundo. Aprobar o proxecto de execución da devandita modificación substancial, de acordo co proxecto titulado “Proyecto de reforma sustancial de planta de cogeneración a fuel de 24,8 MW de potencia” asinado polo enxeñeiro industrial José Ramón Álvarez Enríquez, colexiado no 8379 do COIIM e visado polo Ilustre Colexio Oficial de Enxeñeiros Industriais de Galicia o 22 de xullo de 2010 co número CO102385. A presente autorización e aprobación de proxecto de execución axustarase ao cumprimento das seguintes condicións: Primeira. A modificación que se autoriza deberá realizarse de acordo coas especificacións e planos que figuran no proxecto que se aproba nesta resolución e referido no punto segundo da parte dispositiva desta. Segunda. A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, sobre réxime de instalación, ampliación e traslado de industrias, ou por incumprimento das condicións impostas. Terceira. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das instalacións autorizadas. Cuarta. O prazo para a posta en servizo da modificación das instalacións que se autorizan será de nove meses contados a partir da data de notificación da presente resolución. Quinta. Unha vez construída a modificación das instalacións autorizada, o Departamento Territorial da Consellería de Economía e Industria da Coruña inspeccionará a totalidade das obras e montaxes efectuadas e verificará o cumprimento dos compromisos contraídos por Industrias del Tablero, S. A. e dos condicionados impostos nesta resolución, con carácter previo á posta en servizo das instalacións. Sexta. Para aplicar a esta modificación substancial o réxime especial de produción de energía eléctrica regulado polo Real decreto 661/2007, de 25 de maio, é preciso solicitar a modificación da inscrición da mencionada planta de coxeración no Rexistro de Instalacións de Producción de Enerxía Eléctrica en Réxime Especial da Comunidade Autónoma de Galicia. Sétima. Para introducir modificacións nas instalacións que afecten a datos básicos do proxecto será necesaria a autorización previa desta Dirección Xeral. Pala súa banda, o Departamento Territorial da Consellería de Economía e Industria da Coruña poderá autorizar as modificacións de detalle do proxecto que resulten procedentes, debendo comunicarlle a este centro directivo todas as resolucións que dite en aplicación da devandita facultade. Contra a presente resolución, que non é definitiva en vía administrativa, cabe interpoñer recurso de alzada ante o Conselleiro de Economía e Industria no prazo dun mes contado a partir do día seguinte ao da notificación desta resolución, de conformidade cos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 4 de outubro de 2010 O director xeral de Industria, Enerxía e Minas Ángel Bernardo Tahoces